### | | | | --- | --- | | | | | --- | | **Teknik- og Miljøudvalget** 5. september 2019 Sagsnr. 710-2018-43654 Dok.nr. Danny Jessen DPBSTE | | 54.                 Opklassificering af veje - Vedtagelse af opklassificering af veje i første etape - Åbent

###

|  |  |
| --- | --- |
| Tidl. politisk behandling | TM-U, 06.03.19, pkt. 10 |
| Forventet sagsgang | TM-U |
| Lovgrundlag | Vejloven |

**SAGENS INDHOLD**

Teknik- og Miljøudvalget skal i denne sag træffe afgørelse
om opklassificering af private fællesveje i [adresse], Foldby og Lading sogne.
Sagen er første etape af opklassificeringen af private fællesveje.

Teknik- og Miljøudvalget godkendte 6. marts 2019 36 påtænkte
afgørelser om opklassificering af private fællesveje (Bilag 3 og 4). De
påtænkte afgørelser har efterfølgende været i høring i perioden 19. marts 2019
til 21. april 2019. Der er indkommet i alt 20 høringssvar. Teknik og
Miljøudvalget skal nu tage stilling til, hvorvidt de indkomne høringssvar giver
anledning til at justere de påtænkte afgørelser om opklassificering.
Opklassificeringen i første etape træder i kraft april 2020.

Høringssvarene er beskrevet i vedlagte bilag sammen med
Teknik og Kulturs kommentar og indstilling. Den fulde ordlyd af høringssvarene
er også vedlagt.

**VURDERING**

Teknik og Kultur vurderer, at høringssvarene giver
anledning til en række mindre justeringer/præciseringer af de påtænkte
afgørelser. Der er ikke behov for, at ændre den generelle vægtning af kriterier
og skønsudøvelse der er forbundet med opklassificeringen.

Der er modtaget i alt 20 høringssvar. 13 af høringssvarene
er indsendt af interessenter på veje, der er foreslået opklassificeret. 7 af
høringssvarene er indsendt af interessenter, hvis veje ikke er foreslået
opklassificeret. Høringssvarene er overvejende indsendt af grundejerforeninger
og repræsenterer dermed flere grundejere.

På veje, der er foreslået opklassificeret, beskriver
høringssvarene bl.a. ønsker om, at beslutningen udvides, så den også omfatter
vejenes tilhørende stikveje, stier, parkeringsarealer og lignende. Hertil
kommer en række spørgsmål og kommentarer til opklassificeringen.

På veje, der ikke er foreslået opklassificeret,
argumenteres der i høringssvarene for, at vejene bør opklassificeres.
Line Christiansen mener, at deres veje er sammenlignelige med veje der
opklassificeres. De mener derfor at deres veje også bør opklassificeres.

Teknik og Kultur vurderer, at høringssvarene giver
anledning til, at præcisere de påtænkte beslutninger på i alt seks veje. De
seks veje var alle påtænkt opklassificeret. Høringssvarene giver derimod ikke
anledning til, at udvide opklassificeringen så flere veje medtages. De
foreslåede præciseringer fremgår nedenfor:

·
*Jernaldervej:* Beslutning foreslås præciseret, så det kun
er arealet, der er udlagt som vejareal der opklassificeres. Dette imødekommer
høringssvaret.

·
*Venusvej:* Beslutning foreslås præciseret, så
opklassificeringen også omfatter det sidste vejstykke af [adresse]. Dette
imødekommer høringsvaret.

·
*Stjerneparken:* Beslutning foreslås præciseret, så
opklassificeringen også omfatter tre parkeringsøer. Dette imødekommer
høringssvaret.

·
*Elgårdsminde*: Beslutning foreslås præciseret, så
opklassificeringen også omfatter Elgårdsminde 88-96 og 98-122. Dette
imødekommer høringssvaret.

·
*Ekkovej:* Beslutningen forslås præciseret, så det samlede
vejareal, som er udlagt som vej, opklassificeres. Dette imødekommer
høringssvaret.

·
*Skolevej*: Beslutning foreslås præciseret, så
parkeringsarealet ikke opklassificeres. Dette imødekommer høringssvaret.

Ovenstående præciseringer sikrer, at forespørgslerne rejst
i høringssvarene imødekommes fuldt ud på de seks veje.

De resterende 30 påtænke afgørelser indstilles godkendt
uden ændringer.

**ØKONOMI**

De foreslåede præciseringer medfører ikke ændringer i
udgiftsniveauet for de opklassificerede veje.

Kommunens samlede udgifter til vejvedligeholdelse øges i
takt med, at kommunen overtager ansvaret for de opklassificerede veje. Byrådet
har vedtaget en årlig driftsudvidelse på 5,2 mio. kr. med virkning fra 2020
(U-206ny, Budget 2018-21). Det reelle udgiftsniveau i 2020 svarer ikke til det
fulde beløb, idet opklassificeringen ikke er fuldt ud implementeret. Der vil
derfor ske en vurdering af udgifterne i forbindelse med budgetopfølgninger i
2020.

Udover driftsudgifterne vil der i 2020 og frem være
udgifter til udmatrikulering, implementering og udskiftning af slidlag. Disse
aktiviteter forventes finansieret af anlægsmidler, som aktuelt er beskrevet i
den forhåndsprioriterede anlægsblok A-237 til Budget 2020-23. Her foreslås
rådighedsbeløb på 1,95 mio. kr. i 2020.

**INDDRAGELSE**

De påtænkte afgørelser har været fremlagt i både offentlig
og individuel høring i perioden 19. marts 2019 til 21. april 2019. Den
individuelle høring omfattede vej- og grundejere på veje, der påtænkes
opklassificeret.

Forud for høringsperioden, blev der afholdt et borgermøde på
Præstemarkskolen 11. marts 2019. Her blev kriterierne for opklassificeringen og
første etapes tids- og procesplan præsenteret.

Derudover er der afholdt borgermøde om opklassificeringen
20. december 2018 i Sløjfen i Hadsten. På mødet blev formået med og kriterierne
for opklassificeringen præsenteret.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At de påtænke afgørelser om opklassificering af private fællesveje
præciseres som foreslået og vedtages endeligt jf. bilag 5.

**BESLUTNING**

**Bilag**

|  |  |
| --- | --- |
| Bilag 1 - Indkomne høringssvar | 710-2019-141318 |
| Bilag 2 - Administrativ kommentar og indstilling for konkrete høringssvar | 710-2019-129992 |
| Bilag 3 Påtænkte afgørelser om opklassificering | 710-2019-49537 |
| Bilag 4 - Vejliste med veje der helt eller delvist opklassificeres | 710-2019-141305 |
| Bilag 5 - Udkast til endelige afgørelser om opklassificering etape 1 | 710-2019-165622 |